明永历帝为其上庙号「安宗」，谥号奉天遵道宽和静穆修文布武温恭仁孝简皇帝。
生平.
身世.朱由崧小字福八，明神宗孙，福忠王朱常洵嫡长子。万历三十五年七月乙巳生于福王府邸，生母姚氏。万历四十二年随福王朱常洵就藩于洛阳。万历四十八年七月甲辰封「德昌王」，后进封「福王世子」。崇祯十四年正月，流贼李自成陷洛阳，福王常洵缒城出，藏匿于迎恩寺，后被搜出，遇害。朱由崧缒城逃脱，前往怀庆避难，崇祯十六年五月袭封福王。崇祯帝手择宫中玉带，遣内使赐之。崇祯十